La data de 05 martie a.c., polițiștii Serviciului Rutier Bacău, împreună cu cei de la ordine publică au desfășurat o acțiune în județ, pentru combaterea abaterilor săvârșite de pietoni.
În cadrul activităților au fost legitimate peste 250 de persoane și au fost verificate 200 de autovehicule.
Polițiștii au aplicat 179 de sancțiuni contravenționale, din care 79 pentru abateri săvârșite de pietoni, în valoare totală de peste 85.000 de lei.
Totodată, au fost reținute 3 permise de conducere, au fost retrase 2 certificate de înmatriculare și au fost efectuate 80 de testări cu aparatele din dotare.